สังคมข่าวหุ้น
*...ดัชนีตลาดหุ้นไทยปิดที่ระดับ 1,521.72 จุด ลดลง 5.94 จุด มูลค่าการซื้อขาย 82,728.30 ล้านบาท ติดตามตัวเลขเงินเฟ้อของจีน และ GDP ของอังกฤษ จับตาการทยอยประกาศผลประกอบการของบริษัทจดทะเบียน รวมถึงสถานการณ์การแพร่ระบาดโควิด-19 ในประเทศ และความคืบหน้าของการฉีดวัคซีน...
8 ส.ค. 2564

*…ดัชนีตลาดหุ้นไทยปิดที่ระดับ 1,521.72 จุด ลดลง 5.94 จุด มูลค่าการซื้อขาย 82,728.30 ล้านบาท ติดตามตัวเลขเงินเฟ้อของจีน และ GDP ของอังกฤษ จับตาการทยอยประกาศผลประกอบการของบริษัทจดทะเบียน รวมถึงสถานการณ์การแพร่ระบาดโควิด-19 ในประเทศ และความคืบหน้าของการฉีดวัคซีน…
*…วันนี้ TU น่าจะแจ้งงบไตรมาส 2/64 ลุ้นกำไรสุทธิ 2,018 ล้านบาท พุ่ง 25% หลังเริ่มเข้าสู่ไฮซีซั่นของธุรกิจ ครึ่งปีหลังให้สดใสจากปัจจัยฤดูกาล อีกทั้งยังได้ผลบวกจากเงินบาทอ่อนค่า จากงบที่ดี และคาดเงินปันผลครึ่งปีแรก 0.39 บาท/หุ้น…
*…ราคาหุ้น SABUY มีการปรับขึ้นมาอย่างต่อเนื่องตลอดทั้งสัปดาห์ที่ผ่านมา ล่าสุด (6 ส.ค.) ปิดตลาดที่ 9.80 บาท พุ่ง 3.70% หลังแจ้งงบไตรมาส 2/64 มีกำไรสุทธิ 47.1 ล้านบาท โตกระฉูด 157% ส่วนหนึ่งมีรายได้เพิ่มขึ้นจากการขายสินค้าและบริการชำระเงินต่าง ๆ ขณะที่แนวโน้มธุรกิจในปีนี้  “ชูเกียรติ รุจนพรพจี” ตั้งเป้ารายได้รวมโต 25% อย่างต่อเนื่อง รวมถึงยังมีความร่วมมือกับ TKS, SYNEX และ TBSP ในการขยายการติดตั้งตู้เวนดิ้ง แมชชีน ภายใต้กลุ่มพาร์ตเนอร์ของทั้ง 2 บริษัท และในธุรกิจการผลิตบัตรพลาสติกอีกด้วย…
*…ฟาก NER คาดจะแจ้งงบวันนี้เช่นกัน ลุ้นไตรมาส 2/64 มีกำไรสุทธิ 440 ล้านบาท ทำนิวไฮรายไตรมาส เพิ่มขึ้น 95.5% ตามแนวโน้มปริมาณขายยางพาราทะลุ 1.16 แสนตัน โต 29% โบรกฯ เชียร์ “ซื้อ” ราคาเป้าหมาย 9.50 บาท อิง PER 10 เท่า ด้านผู้บริหาร “ชูวิทย์ จึงธนสมบูรณ์” ก่อนหน้านี้ได้มีการปรับเพิ่มเป้ารายได้รวมปีนี้เป็น 2.45 หมื่นล้านบาท จากเดิม 2.22 หมื่นล้านบาท และปรับปริมาณการขายเป็น 4.4 แสนตัน จากเดิม 4.1 แสนตัน ตามดีมานด์ที่เพิ่มขึ้นสูง จับตาหลังประกาศงบจะมีการปรับเป้าหมายปีนี้อีกหรือไม่…
*…UAC ส่งซิกแนวโน้มครึ่งปีหลังดีต่อเนื่อง คาดจะมีรายได้จากโครงการโรงไฟฟ้าชุมชนเข้ามา จากที่มีผ่านคุณสมบัติทางด้านเทคนิค 2 โครงการ  รวม 6 เมกะวัตต์ พร้อมย้ำเป้าปีนี้รายได้โตไม่ต่ำกว่า 10% หลังผลงานงวดครึ่งปีแรกทำได้ตามเป้าหมาย…
*…ตลาดหลักทรัพย์ฯ ให้ ARIP, IMH, TH ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) โดยเริ่มตั้งแต่ 9 ส.ค.-17 ก.ย. 64 รวมถึงขยายช่วง Cash Balance ของ PLANET, PROEN ตั้งแต่ 9 ส.ค.-27 ส.ค. 64 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ FVC ใช้ถึง 10 ส.ค. 64 ARIN ใช้ถึง 11 ส.ค. 64 สำหรับ INGRS, NEX, NEX-W2, TM, WINMED ใช้ถึง 13 ส.ค. 64 อีกทั้ง OTO ใช้ถึง 17 ส.ค. 64 ด้าน SALEE, SECURE, SSP-W2, VPO, EE, JAS, SIMAT, SIMAT-W3 ใช้ถึง 20 ส.ค. 64 ส่วน GLOCON, GLOCON-W4, SANKO ใช้ถึง 23 ส.ค. 64 UKEM ใช้ถึง 24 ส.ค. 64 TEAM ใช้ถึง 25 ส.ค. 64 TRITN ใช้ถึง 26 ส.ค. 64 ขณะที่ CFRESH, CMR, INOX, LEO, MENA, PRINC, SCI, SITHAI ใช้ถึง 27 ส.ค. 64 ด้าน SOLAR ,SST-W2, TMI, UPA ใช้ถึง 3 ก.ย. 64 และ KKC, MORE, MORE-W2, PRAPAT, UREKA, UREKA-W2, YGG ใช้ถึง 10 ก.ย. 64…
*…ปิดท้ายพบกับข่าวหุ้นเจาะตลาด เวลา 9.35-11.00 น.ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น.ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.